google/wiki40b huggingface dataset:
ג'ילברטו טופאנו

ביוגרפיה

טופאנו נולד ברומא בשנת 1929. אביו, סרג'ו טופאנו , היה שחקן קולנוע, מחזאי, מעצב במה ומאייר.
טופאנו סיים תואר ראשון בספרות ובפילוסופיה באוניברסיטת רומא. כמו כן למד מחול וכוריאוגרפיה.
ב-1955 עשה את הבימוי, התפאורה התלבושות והכוריאוגרפיה לשתי אופרות.
בשנים 1956–1960 היה עוזרו של הבמאי הנודע ג'ורג'ו סטרלר ב"תיאטרון פיקולו" במילאנו.
את הקריירה הקולנועית שלו החל טופאנו ב-1956, עת השתתף כניצב בהפקת מלחמה ושלום בבימויו של קינג וידור. להתחלה זו לא היה המשך בתחום הקולנוע, עד אשר ביים בישראל את "מצור" שהוא סרטו היחידי של טופאנו כבמאי.
ב-1964 הגיע לישראל לסייע לצוות ההקמה של הטלוויזיה הישראלית. הוא למד עברית, יצר קשר עם יעקב אגמון, והחל לביים בתיאטרון בימות. ב-1968 ביים את ההצגה המוזיקלית "גבעת ספון ריבר". ב-1969 ביים את ההצגה "כוח הכוח" שעסקה בפרשת משפטם של יוליוס ואתל רוזנברג. ההצגה עובדה על ידי טופאנו ואשתו, בינה פיינר, על בסיס מחזה שהוצג בצרפת בשם "הרוזנברגים". ההצגה הורדה לאחר זמן קצר בעקבות ביקורות קשות ומחאה ציבורית כנגד הצגת המשטר ומערכת המשפט האמריקאית כשווים למערכות המשפט הטוטליטריות בברית המועצות ובגרמניה הנאצית. ב-1970 ביים את ההצגה המוזיקלית "קרחת" שכתב יהונתן גפן, והלחינו אלונה טוראל ומישה סגל. 
טופאנו נחקק בתודעה הישראלית כשביים את הסרט "מצור" (1969), בהשתתפותם של גילה אלמגור, דן בן אמוץ, ויהורם גאון. בטרם ביים את "מצור" ביים שלושה סרטים קצרים אודות ישראל.
לאחר "מצור" הוזמן על ידי עודד קוטלר לביים בתיאטרון חיפה. טופאנו ביים בין השאר את טרטיף. באותה תקופה התגייר ונישא לישראלית. 
טופאנו חזר לאיטליה ושב לישראל רק בסוף שנות השמונים כאשר הוזמן על ידי תיאטרון חיפה להיות מנהלו האמנותי. הוא העלה את ההצגות "יהודי בחצר הדוכס", על פי כתבי יהודה סומו ו"נישואי פיגארו" ואת הקומדיה "בונאוונטורה", פרי עטו של אביו.
טופאנו שרד בתפקידו שנה אחת בלבד וחזר למולדתו.
בסוף שנות התשעים הקים סטודיו לאנימציה המתמקד בעלילות בונאוונטורה, דמות אשר זכתה לפופולריות רבה באיטליה.
אום שריק

אום שריק (תעתיק מדויק: אֻם שריכְּ. בערבית: أم شريك) הייתה אחת מהצחאבה.
במהלך שנת 620, כשהאסלאם עדיין היה בתחילת דרכו, המעמד השליט במכה נהג לענות אנשים אשר קיבלו את האסלאם, וזאת במטרה לגרום להם לכפור באסלאם.
אום שריק, אישה אשר התאסלאמה, נאלצה לעמוד שלושה ימים ברצף תחת השמש הקופחת, ובמהלך הימים הללו היא לא הורשתה אפילו לשתות מים.
חסם צרור הולכה שמאלי

חסם צרור הולכה שמאלי (באנגלית: Left bundle branch block, בראשי תיבות-LBBB), הוא פגם במערכת ההפעלה וההולכה החשמלית של הלב, המתרחש בחדר השמאלי. 
מערכת ההולכה החשמלית שבחדרי הלב, מורכבת משני צרורות (bundles) - ימני ושמאלי, כאשר הצרור או הענף השמאלי מתפצל בנוסף לצרור שמאלי אנטריורי (קדמי), וצרור שמאלי פוסטריורי (אחורי). (ייתכנו גם חסמים של הצרורות המשניים, והם מכונים חסם שמאלי קדמי חלקי או חסם שמאלי אחורי חלקי). 
מצב זה מייצג מחלה של מערכת ההולכה או של שריר הלב עצמו. באופן נורמלי מערכת ההולכה פועלת משמאל לימין, במצב זה מאחר שמערכת ההולכה של הצרור השמאלי אינה מתפקדת, יתקבל גירוי חשמלי אשר מופעל מימין לשמאל: ראשית, המחיצה הבין חדרית (ספטום) תופעל מימין לשמאל (בניגוד למצב הנורמלי), ולאחר מכן פוטנציאל הפעולה יגיע מחדר ימני אל החדר השמאלי דרך המיוקארד (שריר הלב).

ממצאי אלקטרוקרדיוגרם

1. הקומפלקס QRS רחב (מעל 120 מילישניות מדובר על חסימה מלאה, ובין 100 ל-120 מילישניות זוהי חסימה חלקית, בדומה לחסם צרור הולכה ימני). 
2. בחיבור V1 ניתן לראות כי מאחר שכיוון ההולכה במחיצה הבין חדרית הוא בכיוון הפוך, מתקבל גל q ולאחר מכן גל חיובי קטן המבטא את הפעלת חדר ימין, ולאחר מכן גל שלילי המבטא את הפעלת חדר שמאל, ומתקבלת צורת האות W. 
3. בחיבור V6 ניתן לראות בתחילה הופעת גל R חיובי המבטא את ההפעלה של הספטום, לאחריו הפעלת חדר ימני המבוטאת כשנץ שלילי, ולאחריה הפעלת חדר שמאל המבוטאת באופן חיובי (כיוון שהאלקטרודה מונחת מכיוון שמאל) לקבלת גל הדומה לאות M. 
בנוסף לכך, קיימת התהפכות של גל T, ולרוב ציר הלב סוטה שמאלה (סטיית ציר שמאלית).
קרל, נסיך זולמס-בראונפלס

תבנית ריקה מתוכן. יש להזין פרמטרים בערך או בוויקינתונים.
פרידריך וילהלם לודוויג גאורג קרל אלפרד אלכסנדר, נסיך זולמס-בראונפלס (בגרמנית: Friedrich Wilhelm Carl Ludwig Georg Alfred Alexander Prinz zu Solms-Braunfels; נולד ב-27 ביולי 1812) הוא נסיך גרמני.

ביוגרפיה

פרידריך וילהלם נולד בנוישטרליץ לפרידריך וילהלם, נסיך זולמס-בראונפלס ופרדריקה ממקלנבורג-שטרליץ, אביו היה בעלה השני של אמו.
ב-1841 התגייס לצבא האוסטרי בדרגת קפטן.
ב-1834 נישא למריה ונולדו לו חמישה ילדים.
במהלך שירותו הוא קרא ספרים אודות טקסס, הוא התעניין ב-Adelsverein, חברה הבאה להקים מדינה גרמנית בשטח טקסס.
ב-1844 הגיע לטקסס. הוא רכש שם אדמות וייסד את המושבה ניו בראונפלס.
ב-1845 נישא בשנית לסופי, נסיכה מלוונשטיין, היא סירבה לעזוב את גרמניה, אז בעקבותיה הוא עזב את טקסס וחזר למולדתו.
עם חזרתו לגרמניה הוא עזב את הצבא האוסטרי החל לשמש כקולונל בחיל פרשים של הדוכסות הגדולה של הסן.
ב-1866 לקח חלק במלחמת אוסטריה–פרוסיה.
לאחר עזיבתו את הצבא עבר לגור בבית שרכש בריינלנד-פפאלץ.
צלופח זאב

תיאור

הדג, למרות שמו, אינו צלופח אמיתי, ושייך לקבוצת דגים זאביים מסדרת הדקראים. את שמו הוא קיבל בגלל גופו המתפתל, סנפיריו וזימיו הקטנים ומגורו בין סלעים בקרקעית הים. לדג מראה מאיים בעל לסתות מגודלות ושיניים חזקות. סנפיר הגב יוצר רעמה לאורך גופו ושאר הסנפירים קטנים מאוד ושטוחים, עם זנב ארוך מתפתל. זהו המין הגדול ביותר במשפחתו, והוא מגיע לאורך של 2.4 מטרים ולמשקל 18.4 ק"ג. הדגים הבוגרים אפורים, בעוד הצעירים כתומים בוהקים. דג זה יכול לחיות מעל 25 שנה.
הדג חי בעומקים של עד 220 מטרים בין סלעים, מערות תת-ימיות ושוניות ממוזגות בצפון אוקיינוס השקט מים יפן עד האיים האלאוטיים שלחופי אלסקה.
הדג חי בזוגיות לכל חייו והם מבלים יחדיו במערה עליה הם מגוננים. הם יצורים סקרנים שאינם תוקפניים, אך יכולים לנשוך ולגרום לנזקים קשים. דג זה הוא אוכל בשר הניזון ממיני צדפות, סרטנים, לובסטרים ואף קיפודי ים, והם מגוונים בכמה מיני דגים. לסתותיהם החזקות ושיניהם הקדמיות החזקות עוזרים להם לפצח את ההגנה של טרפם.
סמל אסטוריאס

סמל אסטוריאס הוא סמלה הרשמי של הקהילה האוטונומית אסטוריאס שבספרד.

תיאור

המגן הוא "ספרדי" והוא מעוצב כשדה כחול שבו מוטען צלב הניצחון, צלב היסטורי בספרד שקצות זרועותיו מפוצלות לשלושה. הצלב עשוי זהב והוא מקושט באבני חן. משתי זרועותיו האופקיות תלויות האותיות אלפא ואומגה, בזהב גם הן. בשוליו הימניים והשמאליים של המגן מופיע כיתוב זהב בלטינית: "HOC SIGNO TVETVR PIVS - HOC SIGNO VINCITVR INIMICVS", כלומר: סמל זה נתן ניצחון על האויב, סמל זה הגן על המאמין. 
העיצוב כולו מסמל את ניצחון הנוצרים על המוסלמים המורים במהלך הרקונקיסטה. על פי המסורת, נשא מושל אסטוריאס פלאגיוס את הצלב בעת הקרב הראשון נגד המוסלמים. כיוון שהקרב והרקונקיסטה כולה הוכתרה בניצחון הנוצרים, נחשב הצלב לאחד מגורמי הניצחון. כרבים מסמלי האוטונומיות בספרד, מעל הסמל מותקן כתר ממלכת ספרד.
הסמל אומץ ונקבע בחוק ב-27 באפריל 1984.
דניאל דימוב

קריירה

דימוב התחיל את הקריירה שלו במחלקת הנוער של צ'רנו מורה ורנה. ב-15 בספטמבר 2006 ערך את הופעת הבכורה שלו בקבוצה הבוגרת בניצחון 0-6 נגד צ'רנומורץ' בורגס סופיה. ב-14 ביולי 2007 דימוב הבקיע את השער הבכורה שלו בקריירה בניצחון 0-3 נגד מקדוניה גיורצ'ה פטרוב במסגרת הסיבוב השני של גביע האינטרטוטו. ב-1 במרץ 2010 דימוב הבקיע את השער הראשון שלו בליגה נגד צ'רנומורץ' בורגס. ב-26 בדצמבר 2010 חתם בלבסקי סופיה לשלוש וחצי שנים.
ב-10 ביולי 2014 חתם במכבי פתח תקווה. ב-14 בספטמבר 2014 ערך את הופעת הבכורה שלו בליגה במדי פתח תקווה בהפסד 3-0 נגד מכבי תל אביב. ב-4 בדצמבר 2014 הבקיע את שער הבכורה שלו בתיקו 1-1 נגד מ.ס. אשדוד. ב-7 בפברואר 2015 הורחק בכרטיס צהוב שני בניצחון 0-2 נגד בני סכנין. ב-8 ביוני 2015 שוחרר מהקבוצה.
ב-7 ביולי 2015 חתם בדניזליספור.
דיפין

תגובות

ההפצה זכתה למחמאות הודות למראה שלה. עם זאת, ההפצה ספגה ביקורת רבה על כך שאספה סטטיסטיקות על משתמשים בחנות האפליקציות שלה, אך הפסיקה זאת לאחר ההתנגדות לכך.
תומאס פיצ'י

קריירה

פיצ'י שיחק בעמדת החלוץ, ונודע בכינוי "נסיך המכדררים" בזכות שליטתו הטובה בכדור ונחישותו ליד שער היריב. הוא נולד באדינבורו ושיחק כחובבן בשנות הקריירה הראשונות שלו, מאחר שהיו לו התחייבויות עסקיות שמנעו ממנו לשחק כמקצוען. ידוע עליו כי הוא נהג לעבור ממקום למקום בתדירות גבוהה, ולפיכך הקריירה שלו הייתה אקלקטית במידה מסוימת. הוא שיחק במספר מועדונים, לעיתים לתקופות קצרות מאוד של חודש.
הוא החל את הקריירה שלו בווסט נורווד, והצטרף לוולוויץ' ארסנל בנובמבר 1901. פיצ'י ערך את הופעת הבכורה שלו במשחק הליגה השנייה מול גיינסבורו טריניטי ב-8 בפברואר 1902, והבקיע שני שערים שסייעו לארסנל לנצח 5 - 0. הוא שיחק בארסנל לסירוגין בגלל התחיבויותיו העסקיות, ולעיתים קרובות שיחק כשחקן אורח במועדונים אחרים מלונדון, בהם פולהאם, לונדון קלדוניאנס וטוטנהאם הוטספר.
מועדונו העיקרי של פיצ'י המשיך להיות ארסנל, והוא שיחק בעיקר שם כשהיה בלונדון. רק בעונת 1904/1905, הראשונה בתולדות המועדון בליגה הראשונה, הוא החל לשחק באופן סדיר בהרכב, והבקיע שישה שערים בתשעה משחקים. 
פיצ'י שיחק היטב באותה תקופה ובזכות כך זומן לנבחרת סקוטלנד. הופעת הבכורה שלו במדים הלאומיים הייתה ב-6 במרץ 1905, בהפסד 1 - 3 לנבחרת ויילס. הוא השתתף ב-4 משחקים במדי הנבחרת, ושערו היחיד במדיה הובקע במשחק מול נבחרת אירלנד ביום פטריק הקדוש של 1906. הוא המשיך לשחק בקביעות בארסנל, ובעונת 1905/1906 הבקיע 9 שערי ליגה והעפיל עם המועדון לחצי גמר גביע ה-FA.
פיצ'י עזב את ארסנל באמצע 1906 על מנת לחזור לסקוטלנד, ושיחק עבור קווינס פארק במשך שנתיים. בתקופה זו הוא חזר לדרום אנגליה לתקופה קצרה, ולעיתים שיחק עבור נוריץ' סיטי וברייטון אנד הוב אלביון. הוא חזר לארסנל ב-1908, ובהופעת הבכורה המחודשת שלו הבקיע את השער היחיד בניצחון על פרסטון נורת' אנד. פיצ'י שיחק בארסנל לאורך כל עונת 1908/1909, הבקיע עשרה שערים (תשעה בליגה ואחד בגביע) ב-21 משחקים, והפך למלך השערים של המועדון; באותה עונה סיים המועדון במקום השישי, שהיה הדירוג הטוב ביותר עד עונת 1925/1926. בסך הכל הוא השתתף ב-63 משחקים במדי ארסנל, בהם הבקיע 30 שערים.
לאחר שעזב את ארסנל הוא הצטרף לקבוצה שנודעה בכינוי "דה פילגרימס" (עולי הרגל), שהורכבה משחקנים בריטים וסיירה בארצות הברית באוקטובר ובנובמבר 1909. לאחר שחזר לאנגליה הוא שיחק עבור גלוסופ נורת' אנד עד 1911, ופעם נוספת עבור פולהאם ב-1912.
קשת אינטרנשיונל

היסטוריה

החברה החלה להתרחב בינלאומית כאשר פתחה בשנת 2012 את Keshet UK, שלוחתה הבריטית בלונדון. בשנת 2015, השיקה את Keshet Studios, אולפנים המבוססים בלוס אנג'לס. בשנת 2017 רכשה קשת אינטרנשיונל את חברת ההפקה הגרמנית Tresor TV והפכה אותה לשלוחת החברה בגרמניה, ובשנת 2018 רכשה את מניות הרב בקבוצת המדיה הבריטית Greenbird. באותה שנה, הקימה החברה קרן השקעות ראשונה מסוגה בישראל בשווי מוערך של 55 מיליון דולר, בשותפות עם כמה מהגופים המוסדיים הגדולים בישראל.
בנוסף להפצת תכניה של קשת הישראלית, קשת אינטרנשיונל גם מוכרת תכנים של חברות תוכן אחרות, ישראליות וזרות, ומפתחת ומפיקה גרסאות מקומיות לפורמטים טלוויזיוניים.

פעילות בארצות הברית

קשת אינטרנשיונל פועלת בגזרות שונות בארצות הברית, בהן גזרת ה-OTT, רשתות הברודקסט, רשתות הכבלים, באפליקציות, והן בקולנוע, עם סרטה הראשון באורך מלא, The Sound of Silence, שנרכש על ידי חברת סוני לפני הפרמיירה שלו בפסטיבל הסרטים סאנדנס בשנת 2019.

מכירת פורמטי תוכניות

בין תוכניות קשת הישראליות שנמכרו והופצו בעולם על ידי קשת אינטרנשיונל:
אסטריקס והסכסכן מרומא

תקציר העלילה

יוליוס קיסר היה זקוק לדרך למחות את הכפר הגאלי שתמיד משפיל אותו. אסיר בשם קקטוס אנטיטטנוס, הסתבר, מסוגל לגרום במהרה לסכסוכים קשים. כאשר קקטוס מגיע הוא לוקח משר המאה כד שווה ערך, הוא צועד אל הכפר ונותן אותו לאסטריקס וציין שהוא מעניק אותו לאיש החשוב ביותר בכפר, וכך מבייש את לוחמאמיקס, ראש הכפר. זיופנים, אשתו התגרנית של לוחמאמיקס, הולכת לקנות דגים וכהרגלה עוקפת את כולן בתור אשת ראש הכפר. אשת אשמאיקס/מתושלחיקס קוראת לה לעמוד בתור כמו כולן אך זיופנים מכריזה שהיא אשת ראש הכפר וכתוצאה מכך היא האישה הכי חשובה  בכפר, וכך מתחילה מריבה. כאשר זיופנים חוזרת לביתה היא מגלה לבעלה מה קרה בחנות הדגים, לוחמאמיקס מתעצבן ויוצא לדבר עם אסטריקס. בדיוק באותו זמן קקטוס מתחיל בשלב השני של תוכניתו: הוא מגיע לביתו של אסטריקס בזמן סעודתו עם אובליקס, נכנס ואסטריקס הנחוש בדעתו להחזיר לרומאי את הכד מבקש להחזיר לרומאי את הכד, קקטוס אינו מסכים, יוצא ומחמיא לאסטריקס על חזיר הבר הצלוי שלא אכל. אסטריקס רץ כדי לתת לרומאי את הכד אך מתנגש בלוחמאמיקס שבטוח שהרומאי ואסטריקס אכלו ביחד. אסטריקס, כהוכחה סותרת אומר לו שיש להם שני חזירי בר שלמים. אך אובליקס הרעב אכל את שניהם וכך סותר את הוכחתו של אסטריקס, כתוצאה מכך אסטריקס ואובליקס רבים, אך ידידות כזאת חזקה לא נשברת כל כך מהר ועד מהרה הם מתפייסים. זיופנים מזמינה את גברות הכפר לדבר על האירועים המתרחשים בכפר ושם הן מסיקות את המסקנה שאסטריקס מכר את שיקוי הפלא. בסדראלפביתיקס ואוטומטיקס הולכים ליער ומדברים על בגידתו של אסטריקס. סיור של חיילים רומים שומע שיש לרומאים שיקוי פלא ומתלונן בשאלה למה לא נותנים להם שיקוי פלא. קקטוס הפיקח מבין שהגאלים חושבים שלרומאים יש שיקוי פלא מכין קלחת עם מים ואומר לכל הרומאים לעמוד בתור לקבל קערה מלאה ב"שיקוי", בדיוק באותו זמן שולח לוחמאמיקס את בסדראלפביתיקס ואוטומטיקס לרגל במחנה הרומי ומה שהם רואים זה את הרומאים מקבלים את שיקוי הפלא איש-איש בתורו וכך קקטוס גורם לגאלים להאמין ששיקוי-הפלא בידי הרומאים. אובליקס, אסטריקס ואשפיקס שמבינים שחבריהם רואים בהם בוגדים  עוזבים את הכפר והולכים למחנה הרומי. הם מגלים לקקטוס שמזימתו הצליחה. קקטוס קורא לחיילים לצאת למלחמה והם מתחילים לצעוד. שלישיית הגאלים נכנסים למחנה הרומי ולוקחים את "שיקוי הפלא", אסטריקס שותה משיקוי הפלא האמיתי והם משיגים את הרומאים ומגיעים לכפר לפניהם. השלישייה מוכיחה לגאלים שלרומאים אין שיקוי פלא וכך הם מתפייסים. אשפיקס מכין את שיקוי הפלא וכל הלוחמים מוכנים למלחמה. הרומאים קוראים לתגבורת ומתקיפים. הגאלים, כהרגלם, מביסים את הצבא הרומי וגורמים לשר המאה פלטפוס להאמין שקקטוס בוגד והם שולחים אותו בחזרה לרומא. אשפיקס ואסטריקס עדיין אינם מאמינים שהגאלים עדיין בוטחים אחד בשני ואובליקס נושא את אסטריקס על מגן, מה שמעורר ריב גדול שמתחיל מ"אולי לוחמאמיקס נתן לו להיות המנהיג אחרי הקרב?" לאחר מכן כשלוחמאמיקס הולך מכות עם אנשיו הוא שם לב לאסטריקס ושואל אותו מדוע הוא על המגן הזה ואסטריקס עונה לו שהוא רצה לראות אם המגן נוח כדי לתת אותו כשי למנהיג. המשתה שנערך בסוף הספר נועד לחגוג את יום-הולדתו של ראש-הכפר ובנוסף ציין את תום תקופת הסכסוכים והמריבות.
ויקטור גוטהיינר

קורות חיים

גוטהיינר נולד בברלין. במלחמת העולם הראשונה היה חייל וזכה בעיטור גבורה.
גוטהיינר למד רפואה במינכן וברסלאו וסיים את לימודיו באוניברסיטת ברלין. בתחילת דרכו עסק גוטהיינר ברנטגנולוגיה, בעיקר התעניין בתנועתיות מערכת העיכול
בשנת 1933 עלה לארץ ישראל. גוטהיינר התחיל לעבוד כיועץ לארגוני ספורט. גוטהיינר השתתף בהכשרה הגופנית של חברי המחתרות. בנוסף גוטהיינר היה מעורב בהורדת מעפילים בעלייה ב'. בפעולה זו ניצל את מיומנותו בחתירה. בשנת 1935 פעל כרופא יועץ ספורט תחת הנהלתו של הד"ר עמנואל ארנסט סימון. במאורעות 1936 עבד גוטהיינר בבית החולים הדסה (תל אביב).
בשנת 1936 ייסד גוטהיינר עם קבוצה של חותרים יהודיים מגרמניה, אשר נמלטו מידי השלטון הנאצי שעלה לשלטון במדינה את מועדון השייטים תל אביב.
בסוף שנות השלושים עבר גוטהיינר לירושלים, שם עבד במוסדות ציבור כיועץ קרדיולוגי, גוטהיינר היה רופא בימק"א, וניהל את מחלקת שיקום ילדים חולי לב שסבלו משגרון. המחלקה הייתה מסונפת לבית החולים הדסה ירושלים.
במלחמת העצמאות התגייס גוטהיינר לצה"ל ושירת עד שנת 1953. גוטהיינר היה בין המעצבים של תוכנית האימונים הגופניים לטירונים ולצנחנים.
במשך מספר שנים ניהל גוטהיינר את מכון הרנטגן ברחובות. באמצע שנות החמישים ליווה גוטהיינר את נבחרת הכדורגל של ישראל, לאליפות אסיה בהונג קונג. לאחר הקמת מכון וינגייט החל גוטהיינר לארגן קורסים להכשרת מדריכים לאימון חולי לב.
בין השנים 1959–1964 עסק גוטהיינר בשיקום חולי לב ממכונו: "רמת-חן מכון רפואי לשיקום". חלק לא מבוטל מבין 549 מחוליו לאחר התקף לב ו-555 מחוליו לאחר אי-ספיקת לב שוקמו בתוכנית אימונים שכללה ספורט, כולל הקפת הר תבור במסלול של 11 ק"מ ב־58 דקות
בשנת 1968 הוענק לגוטהיינר תואר פרופסור וקתדרה בנושא: "שיקום חולי לב". מדי שנה נסע לסדרת הרצאות בברלין.
גוטהיינר נפטר בתל אביב. נקבר בבית העלמין דרום השאיר אישה ובת.

שיקום חולי לב

בשנות הארבעים של המאה העשרים החל גוטהיינר להפעיל גופנית חולי לב שגרונים במסגרת המכון לשיקום חולי לב שגרונים שאותו ניהל, ובהמשך בבית שטראוס. בתל אביב החל גוטהיינר לאמן חולי לב מבוגרים. לאחר תוצאות משביעות הרצון שהושגו לאחר שלושה חודשי פעילות, הגדיל גוטהיינר את מספר החולים ומשנת 1955 החל להפעיל במרפאתו ברמת חן תוכנית לאימון גופני לחולים הלוקים במחלת לב כלילית או במחלת לב וכלי דם אחרת.
בהמשך החל גוטהיינר לארגן קורסים להכשרת מדריכים לקבוצות אימון חולי לב, במקביל התחיל לאמן חולי לב בהשגחת מדריכים, פיזיולוגים ורופאים ודאג להכשיר מדריכי אימון גופני במסגרת הסמינר למורים לחינוך גופני.
שעור התמותה בקבוצה שאימן גוטהיינר וצוותו עמד על 3.6%, בהשוואה לקבוצת ביקורת של חולים לא פעילים לאחר אוטם שריר הלב. בקבוצה זו אחוז התמותה עמד על 12%. בהדרגה הכירו בשיטתו של גוטהיינר שהייתה חדשנית ופורצת דרך לתקופה.
מיכל מירון-שקד

מיכל מירון שקד (13 ביולי 1957 - 19 במאי 2007) הייתה עיתונאית שפעלה בתחומי העיתונות, הטלוויזיה והאינטרנט.

ביוגרפיה

מיכל מירון שקד נולדה ב-13 ביולי 1957 בירושלים. את דרכה בכתיבה החלה כילדה בעיתון דבר לילדים. בתחילת שנות ה-80 החלה לעבוד במקומון "ירושלים", וכתבה בו את מדור "העיניים של מיכל". לאחר מכן עברה לכתוב במקומון הירושלמי כל העיר, ובעיתון ידיעות אחרונות. 
ב-1985 עברה להתגורר בניו יורק שם כתבה במגזין "פנטהאוז" ובעיתון "ספין", והשתמשה בשם מישל מיירון. במסגרת עבודה זו חשפה את שמו של יוסי גינוסר כבכיר השב"כ המעורב בפרשת קו 300. ב-1992 שבה לארץ והחלה לכתוב טור יומי בעיתון מעריב. 
ב-1993 הגישה בערוץ 2 את תוכנית השיחות הלילית בין הסדינים, שעסקה בבעיות זוגיות ומיניות, ונחשבה לתוכנית הסקס הראשונה בטלוויזיה. התוכנית ספגה ביקורות קשות והורדה מהמסך, ומירון שקד אמרה על כך כי ""פתאום גיליתי שאני מלכת הפרובוקציות זה עצבן, כי התוכנית בעצם הקדימה את זמנה".
ב-1994 כתבה את הספר "אם תיגע בי אני אצרח" שעסק בגילוי עריות ונפרשה בו מערכת יחסים קשה בין אב לבתו, הכוללת התעללות. עם פרסומו עורר הספר סערה באמצעי התקשורת, והועלו השערות האם הספר מבוסס על חומרים אישיים. לאחר שאישרה בראיון עיתונאי כי הספר הוא אוטוביוגרפי, נפגע מכך אביה, אשר הכחיש את האשמותיה הכלולות בספר, וניתק את הקשר עמה.
ב-1998 שימשה למשך תקופה של שנה כדוברת רשות השידור.
בסוף שנות ה-90, כתבה במגזין האתר וואלה!, וב-2000 הקימה וניהלה את האתר המגזיני "Iwomen", שקהל היעד שלו הוא נשים. בשנותיה האחרונות הייתה פעילה במיוחד בשיח הנשי והפמיניסטי בישראל.
מירון שקד התגוררה בשנות חייה האחרונות ביישוב עין חמד שליד ירושלים. היא הייתה נשואה לאריק שקד ולהם שני בנים תאומים. היא נפטרה ב-19 במאי 2007 ונקברה בקיבוץ מעלה החמישה.
לורנסו מלגארחו

קריירת מועדונים

מלגארחו נולד בלומא גראנדה. הוא התחיל את הקריירה שלו במועדון 12 באוקטובר בגיל 19, כאשר רשם 19 הופעות בליגת העל והבקיע 7 פעמים. ב-2010 קיבל זימון לאולימפיה מהבירה אסונסיון וכעבור עונה עבר לאינדפנדיינטה. אחרי עונה מוצלחת עם 17 משחקים ו-8 שערים מלגארחו הצטרף לבנפיקה ליסבון תמורת 700 אלף יורו.
מיד לאחר המעבר לבנפיקה, מלגארחו הושאל לפאסוס די פריירה, שם הפגין יכולת טובה כשרשם 29 הופעות ו-10 שערים בליגת העל הפורטוגזית, מה שהפך אותו למלך השערים של הקבוצה לעונת 2011/12.
בתום העונה האריך מלגארחו את חוזהו עם בנפיקה עד לשנת 2018. בעונה הבאה הוא החל להופיע בהרכב באופן קבוע, כאשר ערך הופעת בכורה במדי בנפיקה ב-18 באוגוסט 2012 מול בראגה, שהסתיים בתיקו 2-2 כשאת אחד מהשערים לחובת קבוצתו כבש מלגארחו בשער עצמי. ב-19 בספטמבר הוא הופיע לראשונה במשחק ליגת האלופות נגד סלטיק.
ביולי 2013 דווח על כך שמלגארחו קרוב להשאלה לליברפול עם רכישה מלאה בעתיד, אך עסקה זו לא בוצעה. ב-2 בספטמבר מלגארחו חתם בקובאן קרסנודאר תמורת 5 מיליון יורו. את שערו הראשון הוא הבקיע במשחק 1/16 גמר בגביע מול זבזדה ריזאן. ב-28 בנובמבר 2013 הוא כבש צמד בניצחון 0-4 על סנט גאלן במסגרת שלב הבתים של ליגה האירופאית. בקובאן מלגארחו הפגין יכולת לשחק במספר עמדות, כאשר הופיע במדי הקבוצה כמגן שמאלי, קשר שמאלי ואפילו כחלוץ.
ב-8 בפברואר 2016 חתם בספרטק מוסקבה ל-4.5 שנים, ברם כעבור 3 שנים שוחרר מספרטק.

קריירה בינלאומית

מלגארחו ערך הופעה אחת בנבחרת הצעירה של פרגוואי בשלב הבתים של אליפות העולם עד גיל 20. בנבחרת הבוגרת הוא ערך בכורה ב-14 בנובמבר 2012 במשחק ידידות מול גואטמלה.
אילנה ברנשטיין

קורות חיים

אילנה ברנשטיין נולדה ב-1957 בראשון לציון. כיום מתגוררת בתל אביב.
מלמדת כתיבת פרוזה במנשר לאמנות ובסדנאות האמנים של הקיבוץ הארצי. שימשה כעורכת ספרות מקור בהוצאת בבל בין השנים 2004–2008.
ברנשטיין היא אחותן של העיתונאית אורלי אזולאי ושל האוצרת והבמאית ד"ר אריאלה אזולאי.

יצירתה

ספריה של אילנה ברנשטיין מרבים לעסוק במערכות יחסים מושתקות במשפחה הישראלית ומתמודדים עם שאלות שנוגעות ליחסי הכוחות בין גברים לנשים ובין הורים לילדים. בין השאר עולים לדיון שבריריותו של מוסד הנישואים, כוחנות ואלימות ביחסי הורים-ילדים ומעמדה הפגיע של האישה, הרעיה והאם במשפחה ובחברה. מאחורי מסווה של חיי משפחה וחברה תקינים, כביכול, מתקיימת מציאות מצמררת וקשה לעיכול לעיתים. ספריה של ברנשטיין שבים ומטפלים בנגע האונס שהשתרש בחברה הישראלית ומתאפיינים בביקורת חברתית חריפה המערערת על האדרת המושגים המרכזיים של הציונות הקלאסית - קדושת הצבא, חשיבות התא המשפחתי, הפרט למען הכלל, והחזרה אל הטבע כפי שהיא משתקפת בהתיישבות החקלאית. במרכז ספרה עכשיו זה כתוב, רוצחת הגיבורה את בעלה שנהג בה אלימות כלכלית ואלימות מינית במשך כל שנות נישואיהם וממענת את כתב האשמה לחברה כולה.

מחזות

"שעה יפה ליוגה", דרמה משפחתית מחזה ראשון מפרי עטה של המחברת, בבימוי אלון אופיר עלה בשנת 2008 על בימת תיאטרון "הבימה". תפאורה: מיקי בן כנען. מוזיקה: אורי וידיסלבסקי. שחקנים: עידית טפרסון, אלי דנקר, אפרת בוימוולד, אושרי סהר, רות לנדאו, ליאת אקטע וחיים חובה.
האנלי

האנלי (באנגלית: H. L. Hunley) הייתה הצוללת הראשונה בהיסטוריה שטיבעה ספינת אויב. "האנלי" נחשבת כדור השני של הצוללות, לאחר הצוללת צב מ-1775. "האנלי" נבנתה על ידי כוחות קונפדרציית המדינות של אמריקה. בנייתה הסתיימה ב-1863, והיא טבעה פעמיים באימונים תוך אובדן 13 אנשי צוות, כולל ממציא הצוללת הורייס האנלי עצמו. פעמיים נמשתה הצוללת ותוקנה, וב-17 בפברואר 1864, טיבעה האנלי את הסלופ "הוּסֶטוֹנִיק" (USS Housatonic) בהדחק 1,124 טון של צבא הצפון, שצרה על נמל צ'ארלסטון. "האנלי" טבעה בעצמה לאחר הפעילות מסיבות לא ברורות, ועימה שמונת אנשי צוותה. 
"האנלי" מילאה תפקיד קטן במלחמת האזרחים האמריקאית, אך תפקיד גדול והיסטורי בלוחמה הימית. היא הראתה לעולם, לראשונה, את היכולת הטכנולוגית המתקדמת לבצע מהלכים צבאיים כלפי הצי היריב בלוחמה תת-מימית. "האנלי" הופעלה ידנית בכוח אנשי הצוות, שנדרשו לעבודה פיזית מאומצת בכל עת על מנת להניעה, ומערכת האוויר בה לא תוכננה להתקיים מתחת למים למשך זמן ממושך. בהתחשב בנתונים אלה ניתן לראות את הצלחתה הצבאית כמרשימה. 
הצוללת "האנלי" כללה שמונה אנשי צוות שנדרשו להניע באופן קבוע גל ארכובה, שהיה מחובר למדחף באחורי הצוללת. בחרטום הצוללת הורכב מוט ובקצהו חבית ובה חומר נפץ. מוט זה ננעץ בספינת האויב על ידי ניגוחה, וחומר הנפץ בו פוצץ בעזרת כבל שנמשך מאחוריהם לאחר שהתרחקו. 
לאחר שטיבעה את "הוּסֶטוֹנִיק" (USS Housatonic) ומסיבות שלא היו ברורות זמן רב, לא שרדה "האנלי" את הדרך חזרה לנמל וטבעה על כל צוותה. הסברה כיום היא כי מותם של אנשי הצוות אירע עקב חוסר האוורור והצטברות פחמן דו-חמצני, שגרם לחנק. הצוללת נמצאה ונמשתה מן המים בשנת  2002.
ג'ימי בקסטר

חייו האישיים

בינואר 2003 כאשר נסע חזרה מהקמפוס לביתו בסנקט פטרבורג, הבחין בקסטר בשברולט קורסיקה הפוכה בתוך תעלת מים. הוא הצליח לשבור את החלון וחילץ אב ובנו לפני שהרכב התמלא מים. בקסטר זכה להכרה מהמשטרה המקומית וסיפורו אף הגיע לעיתונות כאשר אותה המשפחה הגיעה למשחק של האוניברסיטה. עשרה חודשים לאחר מכן, זכה שוב להכרה כאשר הבריח גבר שחנק מורה ליד מגוריו.
ג'וש ריסדון

קריירת מועדונים

ב-28 בנובמבר 2010, ריסדון ערך את הופעת הבכורה שלו במדי פרת' גלורי נגד נורת' קווינסלנד פיורי.
את שערו הראשון בקריירה כבש במחזור ה-26 של עונת 13–2012 בליגת העל האוסטרלית, כשהעניק לקבוצתו בדקה ה-94 את שער הניצחון ב-2–3 נגד מלבורן ויקטורי.
ב-20 ביולי 2013, ריסדון שיחק כחלק משחקני האולסטאר של הליגה האוסטרלית במשחק ידידות נגד מנצ'סטר יונייטד.
ריסדון כבש את שערו השני בקריירה ב-28 במרץ 2015, כששוב העניק לקבוצתו בדקה ה-88 את שער הניצחון ב-2–3 נגד ווסטרן סידני וונדרס. במאי 2017 ריסדון עזב את פרת' גלורי ועבר אל ווסטרן סידני וונדרס.

קריירה בינלאומית

ריסדון ערך את הופעת הבכורה שלו במדים הלאומיים במשחק מוקדמות מונדיאל 2018 נגד נבחרת בנגלדש ב-17 בנובמבר 2015.
במאי 2018, הוא נבחר לסגל השחקנים של הנבחרת למונדיאל 2018 ברוסיה.
טים הויבך

קריירה

הויבך התחיל את הקריירה שלו בקבוצות נוער קטנות עד שבגיל 15 הצטרף לבורוסיה מנשנגלדבך שם שיחק שלוש שנים. עד שנת 2012 הויבך שיחק בקבוצת המילואים של המועדון, אך בקבוצה הבוגרת לא זכה ולו לדקת משחק אחת.
בקיץ 2012 חתם לשנתיים בפ.ס.וו. פרנקפורט מהבונדסליגה השנייה. ב-5 באוגוסט 2012 הויבך ערך את הופעת הבכורה שלו בקבוצה בתיקו 1-1 נגד ס.ו. זנדהאוזן.
בקיץ 2014 חתם לשלוש שנים בפ.צ. קייזרסלאוטרן.
ב-2 באוגוסט 2017 חתם לעונה אחת עם אופציה לעונה נוספת במכבי נתניה, קבוצתו הראשונה מחוץ לגרמניה. שבוע לאחר מכן, ערך הויבך את הופעת הבכורה שלו בנתניה בהפסד 4-2 להפועל רעננה במסגרת גביע הטוטו.
שער בכורה במדי מכבי נתניה נכבש בנגיחה ב-29 בינואר 2018 במשחק הבית נגד בית"ר ירושלים. בסוף העונה האריכה מכבי נתניה את האופציה לעונה נוספת.
בראיון שנתן הויבך באפריל 2018 לעיתון "בילד" הגרמני סיפר כי האנשים בנתניה מאוד חמים ומסברי פנים כלפיו והוסיף כי "בעקבות הבקעת השער הראשון שלי קיבלתי הכל חינם - תמונת פספורט, ארוחת בוקר, אפילו הספר שלי לא רצה ממני כסף".
ב-25 במאי 2019, במשחק הליגה האחרון לעונת המשחקים 2018/19, כבש את שערו השלישי במדי הקבוצה, במשחק ההפסד למכבי חיפה 2:1. יום קודם לכן הודיע המועדון על הארכת חוזהו של הויבך לשנתיים נוספות.